Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: alkalmazandó szabályokról szóló 2005. évi XVII. törvény
Paragraph Index: 671

(3) Nem terjed ki az (1) bekezdés szerinti jogkövetkezmény arra a vezetõ tisztségviselõre, aki a gazdasági társaságnak a jogszabálysértésben való részvételét megalapozó döntés meghozatalában közvetlenül nem vett részt, illetve ha részt vett, az ellen tiltakozott. E bekezdés alkalmazásában nem minõsül a döntésben való közvetlen részvételnek az, ha a vezetõ tisztségviselõ magatartása csak közvetetten járulhatott hozzá a jogsértés elkövetéséhez; közvetett hozzájárulásnak minõsül különösen a vállalkozás munkaszervezetének, belsõ felelõsségi és ellenõrzési rendjének meghatározása. A vezetõ tisztségviselõ döntésben való részvételének hiánya bizonyítottnak tekintendõ, ha igazolja, hogy a jogsértéssel érintett tevékenysége a vállalkozásnak nem tartozott a felelõsségi, tevékenységi körébe, kivéve, ha a rendelkezésre álló egyéb bizonyítékok ennek ellenére a döntésben való közvetlen részvételét támasztják alá.

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes